Han tok studentereksamen i 1869 og medisinsk embedseksamen ved Det Kongelige Frederiks Universitet i 1876. I de følgende 17 årene hadde en rekke legestillinger, blant annet som privatlege i Våge 1877–1879, privatlege i Rakkestad 1879–1883 og distriktslege i Ytre Nordfjord med bosted i Måløy 1883–1892. I 1892 ble han distriktslege i Levanger, hvor han engasjerte seg sterkt for bedre pleieforhold for tuberkuløse. Etter bybrannen i 1897 fikk Hiorth i oppgave å lede oppbyggingen av de hygieniske forholdene i byen. Han kom langt i planleggingen av et sjøbad, men det ble lagt vekk ved hans død. Et folkebad ble senere bygget i tilknytning til den nye folkeskolebygningen.